cyanic-selkie/wikianc huggingface dataset:
Meryl Streep
10-asis XX a. ir 1-asis XXI a. dešimtmečiai
10-jame XX a. dešimtmetyje M. Streep suvaidino daug įvairių vaidmenų, įskaitant ir apdujusią aktorę filme „Postcards from the Edge“, kuris pastatytas pagal Carrie Fisher romaną. Filme taip pat vaidina Dennis Quaid ir Shirley MacLaine. M. Streep ir Goldie Hawn norėjo kartu suvaidinti filme. Apsvarstę daug įvairių projektų, jos pasirinko filmą „Thelma and Louise“, tačiau M. Streep nėštumas sutapo su filmavimu, todėl prodiuseriai nusprendė dirbti su Susan Sarandon ir Geena Davis. Vėliau jos nusifilmavo juodojo humoro komedijoje „Death Becomes Her“ su Bruce Willis.
M. Streep kartu su Glenn Close pasirodė filme „The House of the Spirits“, su Clint Eastwood filme „The Bridges of Madison County“, vėliau sekė filmai „The River Wild“, „Marvin's Room“ (su Diane Keaton ir Leonardo DiCaprio), „Tai, kas svarbiausia“ ir „Music of the Heart“ (ruošdamasi šiam vaidmeniui ji išmoko groti smuiku.)
M. Streep žinoma už savo sugebėjimą pamėgdžioti akcentus. Filme „The Bridges of Madison County“, ji vaidino moterį, kilusią iš Bario Italijoje. Filme „Sophie's Choice“ ji vaidino moterį iš Lenkijos. Ji įgarsino personažus filmuose „The Simpsons“, „King of the Hill“, „A. I. Artificial Intelligence“.
2002 m. Meryl kartu su Nicolas Cage vaidino Spike’o Jonze filme „Adaptation.“. Ji vaidino rašytoją Susan Orlean. Kartu su Nicole Kidman ir Julianne Moore pasirodė filme „The Hours“. Su Al Pacino ir Emma Thompson pasirodė miniseriale „Angels in America“, kuriame suvaidino keturis vaidmenis. Už šį filmą ji gavo savo antrąjį Emmy apdovanojimą. Ji suvaidino tetą Josephine filme „Lemony Snicket’s A Series of Unfortunate Events“ kartu su Jim Carrey.
thumb|right|upright|2004 m. Sankt Peterburge Be to, ji pasirodė Jonathan’o Demme perdirbtame filme „The Manchurian Candidate“, kuriame vaidino su Denzel Washington. Nuo 2002 m. M. Streep šeimininkauja kasmetiniame renginyje Poetry & the Creative Mind, taip pat paramos koncerte, norint paremti „National Poetry Month“ ir Academy of American Poets programoje. Kartu su Liam Neeson M. Streep šeimininkavo Nobelio taikos premijos koncerte Osle, Norvegijoje 2001 m.
2005 m. Meryl suvaidino filme „Mano geriausias meilužis“. 2006 m. Robert’o Altman filme „A Prairie Home Companion“, kuriame vaidino su Lindsay Lohan ir Lily Tomlin; taip pat didelio pasisekimo filme „The Devil Wears Prada“, kartu su Anne Hathaway. Šis filmas M. Streep pelnė Auksinį gaublį ir Oskaro nominaciją.
2008 m. Meryl suvaidino Donną filme „Mamma Mia!“. Už šį vaidmenį ji laimėjo National Movie apdovanojimą, Auksinio gaublio nominaciją. M. Streep suvaidino seserį Aloysius 2008 m. filme „Doubt“. Už šį filmą ji pelnė Oskaro ir Auksinio gaublio nominaciją. Su Anne Hathaway ji dalijasi Broadcast Film Critics Association apdovanojimu, taip pat laimėjo Screen Actors Guild apdovanojimą.
Filme „Julie ir Julia“ Meryl vaidino amerikiečių virėją Julia Child. Romantinėje komedijoje „It's Complicated“ kartu su Alec Baldwin ir Steve Martin vaidino Nancy Meyers.
Teatras
Niujorke 1976 m. ji pasirodė Brodvėjaus dviejų dalių programoje: Tennessee Williams „27 Wagons Full of Cotton“ ir Arthur’o Miller’io „A Memory of Two Mondays“. Už pirmąjį Meryl gavo „Tony“ apdovanojimo nominaciją kaip geriausia pjesės aktorė. Ji taip pat vaidino Anton Chekhov’o „The Cherry Orchard“ ir Bertolt’o Brecht-Kurt’o Weill miuzikle „Happy End“. Už šiuos pastatymus M. Streep gavo Drama Desk apdovanojimų nominacijas. Pradėjusi karjerą kine, vaidybą teatre apleido.
2001 m. liepos mėn. M. Streep grįžo į teatro sceną po daugiau nei 20 metų ir suvaidino Arkadiną Anton Chekhov’o „The Seagull“. Pastatymą režisavo Mike Nichols. Pastatyme taip pat vaidino Kevin Kline, Natalie Portman, Philip Seymour Hoffman, Christopher Walken, Marcia Gay Harden ir John Goodman.
2006 m. rugpjūčio ir rugsėjo mėn. ji suvaidino pastatyme „Mother Courage and Her Children“ Taip pat ji suvaidino dramaturgo Tony Kushner pjesėje Angels in America, kuriai dainas parašė kompozitorė Jeanine Tesori; pastatymą režisavo George C. Wolfe. Trijų su puse valandos trukmės pjesėje M. Streep vaidino kartu su Kevin Kline ir Austin Pendleton. Scenoje M. Meryl sudainavo keletą dainų ir vaidino beveik visose pjesės scenose.
Muzika
right|thumb|M. Streep (ketvirta iš kairės) „[[Mamma Mia!“ premjeroje]] Po pasirodymo miuzikle „Mamma Mia!“ M. Streep atlikta daina „Mamma Mia“ Portugalijos muzikos topuose pakilo iki 8 vietos.
35-uosiuose People’s Choice apdovanojimuose jos dainos „Mamma Mia“ versija laimėjo „Mėgstamiausios dainos iš garso takelio“ apdovanojimą. 2008 m. M. Streep buvo nominuota Grammy apdovanojimui už dainos „Mamma Mia!“ garso takelį.
Apdovanojimai ir nominacijos
thumb|upright|Streep atsiima savo garbės laipsnį Harvardo universitete 2010 m. gegužės 27 d.
Meryl Streep yra nominuota Oskarui 17 kartų, daugiau nei bet kuris aktorius ar aktorė kino istorijoje, pradedant pirmąją nominacija 1979 m. už filmą „Elnių medžiotojas“. Iš viso ji nominuota 14 kartų kaip geriausia aktorė ir 3 kartus kaip geriausia antro plano aktorė.
Meryl taip pat rekordiškai daug kartų nominuota Auksiniui gaubliui (26 nominacijos ir 8 laimėjimai).
1998 m. Holivudo šlovės alėjoje buvo atidengta M. Streep vardo žvaigždė.
2003 m. César apdovanojimuose Prancūzijoje Meryl Streep gavo Honorary César.
2004 m. Maskvos tarptautiniame filmų festivalyje Meryl Streep gavo Stanislavskio apdovanojimą už iškilius pasiekimus vaidyboje ir atsidavimą Stanislavskio mokyklos principams.
2004 m. M. Streep įteiktas AFI apdovanojimas už gyvenimo nuopelnus.
2009 m. Meryl suteiktas Prinstono universiteto garbės laipsnis.
2010 m. ji buvo priimta į Meno ir literatūros akademiją. Taip pat jai suteiktas garbės daktaro laipsnis Harvardo universitete.
Feliksas Dzeržinskis
Feliksas Edmundovičius Dzeržinskis (, 1877 m. rugsėjo 11 d. Dzeržinovo dvare, Minsko sr. – 1926 m. liepos 20 d. Maskvoje) – Lietuvos bajoras, revoliucionierius, ТSRS valstybės ir komunistų partijos veikėjas.
Biografija
Buvo šeštas vaikas 9 vaikų bajorų šeimoje. Jo tėvai buvo gimnazijų mokytojas Edmundas Dzeržinskis ir Helena Dzeržinska. Vaikystėje tėvo šautuvu nušovė seserį. Tėvai faktą nuslėpė, o sūnų išvežė į Vilnių. Buvo pašalintas iš Vilniaus gimnazijos už dalyvavimą socialistų partijos veikloje. 1897 m. atvyko į Kauną, dirbo įvairiose gamyklose, organizavo streikus. Tų pačių metų balandžio 1 d. išleido nelegalų laikraštį lenkų kalba „Kowieński Robotnik“ („Kauno darbininkas“). 1897 m. liepos 17 d. suimtas ir vienuolika mėnesių kalintas Kauno kalėjime. 1898 m. birželio 13 d. ištremtas į Viatkos guberniją, iš kur pabėgo. Keletą metų praleido Varšuvos ir kituose kalėjimuose. Iš viso už politinę veiklą kalėjimuose praleido daugiau nei 10 metų.
Po 1903 m. – bolševikas. 1905–1907 m. buvo vienas revoliucijos vadovų Varšuvoje. 1907 m. išrinktas Rusijos SDDP partijos CK nariu. 1917 m. buvo vienas Karinio-revoliucinio centro vadovauti ginkluotam sukilimui Petrograde ir Petrogrado Karinio-revoliucinio komiteto narys.
Nuo 1917 m. – ČK vadovas, nuo 1922 m. – GPU (Главное политическое управление, Vyriausios Politinės valdybos) vadovas, 1919–1923 m. – Tarybų Rusijos vidaus reikalų liaudies komisaras, 1921–1926 m. – TSRS susisiekimo liaudies komisaras.
Dalyvavo Rusijos pilietiniame kare – buvo Maskvos gynybos komiteto narys, Pietvakarių fronto užnugario viršininkas, Vakarų fronto Revoliucinės karo tarybos narys.
Levaniškiai (Daujėnai)
Levaniškiai – kaimas Pasvalio rajono savivaldybėje, 1 km nuo Daujėnų.
Namų ūkis
Namų ūkis – grupė po vienu stogu gyvenančių asmenų, kurie tvarko bendrą namų (šeimos) turtą ir kartu gamina, siekdami patenkinti kasdieninius poreikius. Giminystės ryšiu asmenys gali būti ir nesusiję. Namų ūkį gali turėti ir atskirai savarankiškai gyvenantis asmuo. Neretai namų ūkis – mažiausias vienetas, kurį nagrinėja ekonomistai ir statistikai.
Šeimos dievas
Šeimos dievas - senovės lietuvių šeimos dievas, kurį mini M. Strijkovskis. Jam aukojami įvairių spalvų gaidžiai ir vištos. Aukos buvo metamos į krosnį ir joje laikomos kol visiškai sudegdavo, kad šeima tvirčiau laikytųsi. Panašus į romėnų larų kultas. Tą patvirtina ir 1583 m. jėzuitų vizitacijos medžiaga, kurioje teigiama, kad „pagonys garbino Larja, jų tarnų vadinama Dimsptipan“, t. y. ponai ir tarnai garbino tą pačią būtybę tik skirtingais vardais. Kiti šaltiniai apie lietuviškus larus, Larą neužsimena.
Stasys Yla (1908)
Stasys Yla (1908 m. sausio 5 d. Luciūnai, Kurklių valsčius, Ukmergės apskritis – 1983 m. kovo 24 d. Čikaga) – Lietuvos kunigas, rašytojas, Lietuvos katalikų mokslų akademijos akademikas.
Biografija
Baigė Ukmergės gimnaziją, 1920–1925 m. mokėsi Kauno kunigų seminarijoje, 1925–1932 m. studijavo Vytauto Didžiojo universiteto (iki 1930 m. Lietuvos universitetas) Teologijos – filosofijos fakultete. 1932 m. įšventintas kunigu. 1933–1934 m. tame pačiame fakultete studijavo pedagogiką ir psichologiją. 1933–1934 m. dirbo savaitraščio „Mūsų laikraštis“, 1936–1940 m. dienraščio „XX amžius“ redakcijose.
Didonai
Didonai – kaimas Kelmės rajono savivaldybėje, 13 km nuo Užvenčio.
Stasys Yla (1908)
Kūryba
Parašė pjesių, knygų apie religinį auklėjimą, Bažnyčios istoriją, kultūrą, atsiminimų. Sukūrė eilėraščių, religinių giesmių, maldų, sudarė maldynų.
Šapoka
Šapoka − lietuviška vyriškos giminės pavardė.
Šios pavardės moteriškosios giminės formos yra: Šapokienė (ištekėjusi moteris) ir Šapokaitė (mergautinė pavardė).
Pavardę turi šie garsesni asmenys:
Noriūnų seniūnija
Gyvenvietės
Seniūnijos gyvenvietės (sąrašas sudarytas 2022-01-31 „Registrų centro“ ir 2011–2021 m. gyventojų surašymų duomenimis):
Seniūnaitijos
2009 m. įsteigtos 5 seniūnaitijos:
2015 m. seniūnaitijos reformuotos:
Šiaurės samių kalba
Šiaurės samių kalba – Uralo kalbų šeimai priklausanti kalba, gausiausia iš visų samių kalbų. Ja kalba apie 15-25 tūkst. žmonių, iš kurių dauguma gyvena Norvegijoje, 5000-6000 Švedijoje, apie 2000 Suomijoje, taip pat vartojama ir Rusijoje.
Šiaurės samių kalba skirstoma į 4 tarmes: Tornės, Rytų Finmarko, Vakarų Finmarko (standartizuota) ir jūros samių.
Pirmasis šiaurės samių kalbą 1748 m. aprašė norvegų dvasininkas Knud Leem. 1752 ir 1768 m. sudaryti žodynai. Dabartinė šiaurės samių rašyba pagrįsta danų filologo R. Rasko 1832 m. gramatika. Jis į raštą įvedė raides č, đ, ŋ, š, ŧ ir ž. Tuo šiaurės samių kalba skiriasi nuo kitų samių kalbų, kuriose būdinga švedų ar norvegų kalbomis paremta rašyba. XX a. pr. Norvegijoje leistas laikraštis samių kalba Saǥai Muittalægje. Nuo 1979 m. patvirtinta vienoda šiaurės samių kalbos rašyba, kalba dėstoma regiono mokyklose.
Šiaurės samių kalba yra oficiali Finmarko, Tromso apskričių (Norvegija) savivaldybėse (Kautokeinas, Karašjokas, Nesebis, Tana, Porsangeris, Kefjordas).
Šiaurės samių kalba turi 6-7 linksnius, 3 skaičius, 3 asmenis, 4 nuosakas, 4 laikus.
Abėcėlė
Šiaurės samių kalbos abėcėlę sudaro 29 raidės:
Lapkričio 8
Lapkričio 8 yra 312-a metų diena pagal Grigaliaus kalendorių (keliamaisiais metais – 313-a). Nuo šios dienos iki metų galo lieka 53 dienos.
Šventės
(kol kas neįvestos)
Vardadieniai
Domantė – Gotfridas – Severijonas – Severinas – Svirbutas – Viktorinas
Girūnė
Girūnė (Sanicula) – salierinių (Apiaceae) šeimos augalų gentis, kurioje vienintelė Lietuvoje auganti rūšis – miškinė girūnė (Sanicula europaea). Augalas 30-60 cm aukščio, turi statų, nešakotą stiebą. Jo pamatiniai lapai su plaštakiškai suskaldytu lapalakščiu. Žiedynas – skėtis. Žydi gegužės – birželio mėn. Auga lapuočių ir mišriuose miškusoe. Lietuvoje apyretė rūšis.
Aušra Kaziliūnaitė
Aušra Kaziliūnaitė (g. 1987 m. lapkričio 28 d., Vilniuje) – lietuvių poetė.
Biografija
2011 m. baigė istorijos studijas Lietuvos edukologijos universitete, 2013 m. – religijos mokslų magistrantūrą Vilniaus universitete. 2020 m. apsigynė humanitarinių mokslų daktaro disertaciją.
Aušros Kaziliūnaitės poezija kultūrinėje spaudoje pasirodė 2002 m. Pirmoji knyga „Pirmoji lietuviška knyga“ išleista 2007 m. Rašytoja yra gavusi ne vieną premiją.
Umberto Eco
Umbertas Ekas (, 1932 m. sausio 5 d. – 2016 m. vasario 19 d.) – italų kalbininkas, rašytojas, filosofas.
Gyvenimas ir kūryba
Pagarsėjo kaip vienas žymiausių XX a. moderniosios kalbotyros (semiotikos) atstovų, parašė šia tema kelias dešimtis darbų. Turino universitete studijavo filosofiją ir apgynė darbą apie Tomo Akviniečio estetiką. Vėliau dirbo Italijos televizijos RAI kultūros skyriuje bei rašė laikraščiams „Veri“ ir „Rivista di Estetika“. Nuo 1959 iki 1976 m. „Bompiani“ leidykoje kuravo filosofijos, sociologijos ir semiotikos leidinius. Po habilitacijos 1961 m. Turino universitete dėstė estetiką ir iki 1971 m. skaitė paskaitas Florencijos bei Milano universitetuose. 1963 m. įkūrė neovanfardistų „Grupę 63“. Pagal kitų avangardistinių judėjimų – futuristų, siurrealistų ir kt. – tradicijas ši rašytojų ir teoretikų grupė norėjo sistemiškai išsiveržti iš tradicinių literatūros normų. 1980 m., kaip semiotinį eksperimentą sukūrė romaną „Rožės vardas“. Įkvėptas pasisekimo, literatūrinę veiklą pratęsė ir parašė dar kelis greitai išpopuliarėjusius romanus. Nuo 1988 m. iki mirties vadovavo paties įkurtam semiotikos institutui prie San Marino universiteto. Umbertas Ekas apdovanotas nemaža premijų ir išrinktas daugelio universitetų garbės daktaru.
Aušra Kaziliūnaitė
Biografija
Kūrėja yra dirbusi knygų apžvalgininke, kino kritike, žurnaliste. Aktyviai dalyvauja Lietuvos literatūriniame gyvenime: veda kūrybos vakarus, viešai skaito savo eilėraščius, yra sudariusi poezijos almanachų.
Antanas Vaičius
Antanas Vaičius:
Aušra Kaziliūnaitė
Biografija
Kūryba versta į anglų, rusų, prancūzų, latvių ir kitas kalbas.
Nuo 2012 m. – Lietuvos rašytojų sąjungos narė.
Kūrybos bruožai
Aušros Kaziliūnaitės kūryba – šiuolaikiška, postmoderni, ryškūs paradokso, absurdo, siurrealizmo bruožai. Poezijoje sugriaunama bet kokia stabili tapatybė. Poezija yra trūkinėjanti, nepaklūstanti jokiems dėsniams, kartais nelogiška ir neturinti aiškiai nusakomos prasmės.
Pijus Tiškevičius
Pijus Tiškevičius (, apie 1759 m. – 1858 m. Logoiske) – Lietuvos Didžiosios Kunigaikštystės bajoras, didikas, Lelijos herbo grafas Abiejų Tautų Respublikos valstybės ir karinis veikėjas.
Biografija
thumb|left|Tiškevičių dvaras Logoiske Kilęs iš Lietuvos didikų Tiškevičių giminės Logoisko šakos. Tėvas Felicijus Tiškevičius. Motina Mosiecka. Brolis Domininkas Tiškevičius.
Jis gavo gerą išsilavinimą namuose, po to mokėsi Minske. 1794 metaisa dalyvavo Kosciuiškos sukilime.
Pašventė save ūkinei veiklai, Lahoisko grafystės ekonominio rentabilumo stiprinimui. 1815 metais Lahoiske pastatė naujus rūmus ampiro stiliuje. Tęsė giminės kronikos rašymą, gerokai išplėtė Tiškevičių meno galeriją ir biblioteką. Nuolat vedė grafystės archyvą. Apdovanotas muzikiniai, organizavo kamerinius koncertus. Grojo smuiku.
Dvarai
Logoisko, Kapčiamiesčio dvarų valdytojas. 1800 m. jo rūpesčiu buvo iš pagrindų perstatyta, padidinta ir išpuošta Kapčiamiesčio Dievo Apvaizdos bažnyčia.
Veikla
1794 m. sukilimo dalyvis. 1814–1820 m. Borisovo bajorų maršalka.
Stasys Yla (1913)
Stasys Yla (1913 m. kovo 20 d. Maskvoje – 2003 m. vasario 7 d. Vilniuje) – Lietuvos muzikologas, pedagogas, vertėjas.
Biografija
Nuo 1919 m. gyveno Lietuvoje. Muzikos mokėsi pas vargonininkus S. Velminską, J. Viržonį, J. Vitkauską, kunigą A. Adomaitį, 1929–1932 m. J. Naujalio muzikos mokykloje Kaune. Nuo 1925 m. vargonininkavo Suginčiuose, Labanore, 1930–1939 m. Skriaudžiuose, ten pastatė Miko Petrausko ir kitų autorių operečių, dramos spektaklių.
1940–1947 m. Kybartų gimnazijos, Kauno „Aušros“ berniukų gimnazijos mokytojas. 1948 m. baigė Kauno konservatorijos Petro Olekos dainavimo klasę. 1947–1957 m. (iki 1948 m. Kaune) LSSR operos ir baleto teatro literatūrinės dalies vedėjas. 1949–1994 m. Vilniaus J. Tallat Kelpšos aukštesniosios muzikos mokyklos, 1957–1975 m. dar ir Vilniaus pedagoginio instituto dėstytojas, 1963–1975 m. Estetinio lavinimo katedros vedėjas. Palaidotas Antakalnio kapinėse
Parašė muzikos straipsnių, operų libretų, išvertė į lietuvių kalbą 45 operų, operečių libretus, apie 600 dainų, romansų tekstų.
Prialgavos senosios kapinės
Prialgavos senosios kapinės, vadinamos Maro kapeliais – neveikiančios kapinės pietinėje Skuodo rajono savivaldybės teritorijos dalyje, Prialgavoje (Notėnų seniūnija), 270 m į rytus nuo rajoninio kelio Mosėdis–Šliktinė, kaimo pietrytiniame pakraštyje, kelio Prialgava–Derkinčiai kairėje pusėje.
Kapinės
Įrengtos kalvelėje, pailgos šiaurės vakarų – pietryčių kryptimi, ovalo plano, apjuostos žemių pylimo ir griovio, palei kuriuos auga lapuočiai medžiai. Viduryje ant betoninio stačiakampio postamento pastatyta koplytėlė, o į pietryčius nuo jos stovi kryžius.
Koplytėlė medinė, stačiakampė stačiasienė, vienkamarė, su įstiklintomis durelėmis ir dviem langeliais. Stogas dvišlaitis, apskardintas. Virš jo kyla kaltinis, ornamentuotas kryželis-saulutė. Viduje stovi masinės gamybos Švč. Mergelės Marijos skulptūra.
Kryžius betoninis, antkapinio paminklo tipo. Jo postamentas statmeno stačiakampio pavidalo, viršuje ir apačioje išplatintas. Priekinėje plokštumoje bronzos pudra paryškinta data: „1929“. Viršutinė dalis lotyniško kryžiaus pavidalo, su lieto metalo Nukryžiuotojo figūra.
Teritorijos plotas – 0,02 ha.
Istorija
Veikė XVI a. – XX a. pr., laidoti Prialgavos gyventojai, daugiausia maro aukos, savižudžiai, nekrikštyti mirę kūdikiai, nuo užkrečiamų ligų mirę vaikai ir pan.
Mirusiems atminti nuo seno stovėjo koplytėlė ir keli kryžiai. Mediniai kryžiai sunyko, o koplytėlė XXI a. atnaujinta. Šalia jos 1929 m. pastatytas betoninis kryžius.
Seniau kaimo gyventojai kapinėse rinkdavosi per gegužines pamaldas pagerbti mirusiųjų.
Saugotinas kultūros paveldo objektas, turintis memorialinį vertingųjų savybių pobūdį.
Galinis (Anykščių r.)
Galinis – ežeras Lietuvoje, Anykščių rajone, 4 km į pietryčius nuo Svėdasų. Ežeras netaisyklingo trikampio formos, ilgis iš pietvakarių į šiaurės rytus – 0,11 km, plotis – iki 0,1 km. Altitudė 99,5 m. Krantai žemi, pelkėti. Pakrantės apaugę mišku, tik pietinėje pakrantėje plyti pievos ir įsikūręs Butėnų kaimas. Ežeras nenutekantis, priklauso Uosintos upės baseinui (Jaros-Šetekšnos intakas).
Levaniškis I (Panevėžys)
Levaniškis I – kaimas Panevėžio rajono savivaldybėje, 9 km nuo Upytės.
Grašva
Grašva – kaimas Kėdainių rajono savivaldybėje, 3 km į šiaurės rytus nuo Angirių, Josvainių miškų apsuptyje. Palei kaimą teka Šušvės intakas Žiedupė. Keliukas į Varnupę.
Šv. Pauliaus parapija (Dominika)
'''Šv. Pauliaus parapija'''  – Dominikos Sandraugos administracinis vienetas. Yra salos vakarinėje dalyje, Karibų jūros pakrantėje. Administracinis centras yra Pont Kasė, o didžiausia gyvenvietė yra Mao.
Parapijoje yra antras pagal dydį oro uostas šalyje, muilo gamykla („Colgate-Palmolive“).
Mankovizna
Mankovizna  – kolonija Lenkijos šiaurės rytuose, Juchnoveco valsčiuje, Balstogės apskrityje, Palenkės vaivadijoje. Kaimas yra apie 2 km į šiaurės vakarus nuo Juchnovec Košcelnų ir apie 11 km į pietus nuo vaivadijos centro Balstogės. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei.
Tčevas
Tčevas (lenkiškai Tczew; vokiškai Dirschau) – miestas prie Vyslos upės kranto Rytų Pamaryje, šiaurinėje Lenkijoje. 60,1 tūkst. gyventojų. Išsidėstęs prie svarbaus Rytų Prūsijos geležinkelio. Miestas senas – minimas nuo 1198 metų. Yra garsus Vyslos tiltas (arba Tčevo tiltas). Jis yra Tčevo pavieto (Powiat Tczew) centras.
Miestai partneriai
Miestai, su kuriais Tčevas yra užmezgęs partnerystės ryšius:
Mauliai
Mauliai – kaimas Kėdainių rajono savivaldybėje, 2 km į šiaurę nuo Pagirių. Pagirių kaimų seniūnaitijos centras. Greta kaimo teka Rudekšna, eina kelias. Yra kaimo kryžius bei paminklinis kryžius žuvusiems apylinkių partizanams.
thumb|left|245px|Kaimo kryžius thumb|left|245px|Maulių partizanų atminimo ženklas
Istorija
XX a. pr. minimas Maulių dvaras ir dvaro žemės.
Čchaltos kalnagūbris
Čchaltos kalnagūbris arba Abchazijos kalnagūbris – kalnagūbris, esantis Abchazijoje, Kaukazo pietų šlaite; Bzybės kalnagūbrio tęsinys. Ilgis siekia 60 kilometrų, didžiausias aukštis – 3156 metrai. Susidaręs iš porfiritų ir skalūnų. Esama ledynų.
Sąjungininkai (Pirmasis pasaulinis karas)
thumb|right|250px|Rusų plakatas, demonstruojantis Antantės sąjungą Pirmojo pasaulinio karo sąjungininkai – valstybės, kovojusios kare prieš Centrinių valstybių sąjungos nares. Sąjungininkų grupė susiformavo iš 1904–1907 m. sudarytos Antantės sąjungos, kuriai priklausė Britų imperija, Trečioji Prancūzijos Respublika ir Rusijos imperija.
1915 m. Italijos karalystė perėjo iš Centrinių valstybių sąjungos į Antantės pusę. Japonijos imperija taip pat tapo šios sąjungos nare, kai Vokietijos imperija atsisakė paklusti šios šalies reikalavimams nesiplėsti į Azijos teritorijas. Po Pranciškaus Ferdinando nužudymo Serbijos karalystė gavo Austrijos-Vengrijos ultimatumą, dėl jo pilno nevykdymo Serbija buvo užpulta. Kadangi ji buvo Rusijos imperijos sąjungininkė, ši taip pat prisijungė prie Antantės.
Kitos mažiau svarbios Sąjungininkų narės buvo Belgija, Graikijos karalystė, Juodkalnijos karalystė ir Rumunijos karalystė.
Vienintelės nevalstybinės Sąjungininkų narės, savanoriškai prisidėjusios prie jų, buvo lenkų, čekoslovakų (apginkluoti prancūzų, italų ir rusų) legionai, Hidžazo karalystė (apginkluota britų ir arabų) ir Armėnijos Demokratinė Respublika (kovojusi prieš Osmanų imperiją).
JAV paskelbė karą Vokietijos imperijai 1917 m., dėl to, kad ši atakavo laivus tarptautiniuose vandenyse ir buvo iššifruota Cimermano telegrama. Nepaisant to, JAV oficialiai kare dalyvavo kaip partnerė, o ne Sąjungininkų grupės narė. Kartu kare pradėjo dalyvauti ir Brazilija.
Black Daisy
Black Daisy – airių grupė, kuri kartu su Sinéad Mulvey atstovavo Airijai 2009 m. Eurovizijos dainų konkurse su daina „Et Cetera“.
Biografija
Grupė kilusi iš Dublino, o jos narės – Steff Caffrey (gitara ir vokalas), Nicole Billings (ritminė gitara ir vokalas), Asta Millerienė (būgnai) ir Lesley-Ann Halvey (pagrindinis vokalas ir bosinė gitara).
2009 m. vasario 20 d. grupės narės kartu su dainininke Sinéad Mulvey laimėjo Airijos atranką į Eurovizijos dainų konkursą su daina „Et Cetera“. Gegužės 14 dieną atstovės dalyvavo antrajame pusfinalyje, tačiau jų pasirodymas nebuvo sėkmingas – su 52 taškais užėmė 11 vietą.
Kašgaras
Regiono prekybinis centras. Cemento, žemės ūkio mašinų, chemijos, tekstilės pramonė. Apylinkėse išgaunamas švinas, cinkas, volframas.
Senovėje miestas buvo svarbus Šilko kelio punktas.
Istorija
Nuo 1865 iki 1877 m. buvo Jetišaro chanato sostinė. Nuo 1877 m. priklauso Kinijai.
Jūra (Klaipėda)
Jūra – dienraščio „Klaipėda“ priedas, žurnalas, einantis nuo 1994 m. ir interneto portalas.
Istorija
1994 m. vasario 5 d. „Klaipėdos“ laikraščio redakcija išleido jūreivystės, žvejybos, buriavimo ir marinistinės literatūros savaitraštį „Mūsų jūra“, kurį įsteigė kartu su Lietuvos jūrininkų sąjunga. Leidinys išėjo su autentiška ikikarine žurnalo „Mūsų jūra“ antrašte. Leidinį jūrinei visuomenei norėjo leisti leidybos teises įgijusi pati jūrininkų sąjunga, tačiau tam ji neturėjo lėšų, todėl pagal sutartį tarp Lietuvos jūrininkų sąjungos ir „Klaipėdos“ laikraščio redakcijos jį ėmė leisti profesionalūs žurnalistai.
Leidinio sudarytojomis buvo Adelė Žičkuvienė ir Zita Tallat-Kelpšaitė. Leidinys „Mūsų jūra“ turėjo ir būrį profesionalių konsultantų, leidinio kolegiją sudarė Eimutis Astikas, Romualdas Baltuška, Arsenijus Bičas, Henrikas Butkus, Ričardas Lučka, Aleksandras Nagys, Vytautas Paulauskas, Sigitas Šileris, Andrius Tenkutis. Leidinys nuo 1996 m. tapo savarankišku. Leidinio redaktore tapo Zita Tallat-Kelpšaitė. 1999 m. pirmoje pusėje bandyta leisti 16 puslapių „Jūrą“ su Klaipėdos uosto bendrovių finanasine parama, bet redaktorė, sukūrusi savo verslą, atskirai ėmėsi leisti žurnalą „Jūra“, kuris transformavosi į „Jūra. More. Sea“.
Mark V
Mark V – patobulinta Mark IV sunkiojo tanko versija, 1917 m. sukurta brito Walter Gordon Wilson. Šis tankas buvo naudojamas Sąjungininkų I pasaulinio karo pradžioje.
Pirmasis mūšis, kuriame buvo naudojami šie tankai, buvo 1918 m. liepos 4 d. prasidėjęs Hamelio mūšis.
Vėliau britai šiuos tankus teikė Rusijos imperijai. Šie tankai buvo naudojami Raudonosios armijos per Rusijos pilietinį karą bei 1921 m. Rusijos imperijos įsiveržime į Gruziją.
Paskutinis žinomas Mark V tankų panaudojimas buvo 1941 m. Rusijos imperijos Talino gynyboje nuo Vokietijos.
Vilniaus miesto sporto centras
Vilniaus miesto sporto centras – sporto mokykla Vilniuje. Vilniaus sporto centre yra beveik 250 vaikų grupių (2667 mokiniai), 154 treneriai. Vilniaus miesto sporto centro būstinė yra Naujamiestyje, Kauno g. 6, Vilnius.
Istorija
1966 m. birželio 21 dieną buvo įsteigta Vilniaus gimnastikos mokykla (VGM). Ji buvo pagrindinė sporto mokymo įstaiga, rengianti sportininkus Lietuvos gimnastikos, meninės gimnastikos ir sportinių šokių rinktinėms.
2014 m. gegužės 8 d. kaip nauja biudžetinė įstaiga buvo įregistruotas Vilniaus miesto sporto centras.
Nuo 2014 m. rugsėjo 1 d. Vilniaus mieste pradėjo veikti Vilniaus miesto sporto centras.
Vandens sporto šakų skyrius
1977 m. rugsėjo 1 dieną buvo įsteigta Vilniaus specializuota vaikų/jaunių karinio taikomojo plaukimo sporto mokykla.
1991 m. rugsėjo 1 d. ji pervadinta į Vilniaus vandens sporto mokyklą.
Nuo 2001 m. Vilniaus miesto sporto mokyklos plaukimo ir vandensvydžio sporto šakų treneriai (sporto mokytojai) dirbo Vilniaus vandens sporto mokykloje.
Dvikovės sporto šakų skyrius
2001 m. rugpjūčio 1 d. pradėjo veikti Vilniaus dvikovės sporto šakų mokykla.
2014 m. balandžio 2 d. Vilniaus miesto savivaldybės tarybos sprendimu Nr. 1-1762 nuo 2014 m. rugsėjo 1 d. Vilniaus dvikovės sporto šakų mokykla tapo Vilniaus miesto sporto centro Dvikovės sporto šakų skyrium.
Žymiausi sportininkai – olimpietis Albert Techov, pasaulio čempionas Sergej Grečicho, daugkartinis Lietuvos čempionas bei pasaulio čempionato prizininkas Radvilas Matukas, Lietuvos čempionas bei pasaulio čempionato bronzininkas Edgar Sadovskij.
Skyriuje dirba 27 treneriai.
SSH
SSH (Secure shell) – tinklų protokolas, įgyvendinantis nuotolinį serverio operacinės sistemos valdymą ir komandų vykdymą arba tuneliuojantis TCP ryšius (pvz. perduodant failus, žr. SFTP). Standartinis ssh prievadas (portas) yra 22 (TCP).
SSH protokolas naudoja SSL šifravimo sistemą. Prisijungimas prie nutolusio įrenginio per SSH protokolą kartais vadinamas shell'u. Siekiant prisijungti reikalinga SSH kliento programa], taip pat reikia žinoti SSH serverio adresą, vartotojo vardą (kuriuo norima prisijungti) bei slaptažodį.
Prisijungus patenkama į serverio komandinę eilutę (konsolę) ir galima vykdyti komandas, kurias vykdyti turite teises. Dauguma GNU/Linux distribucijų leidžia naudoti ir grafinę sąsają, vykdant serveryje tokias programas kaip Eclipse, OpenOffice.org ir pan. Tačiau šiuo atveju perduodamų duomenų srautas yra didesnis, tad metodas pasiteisina esant pakankamai greitam interneto ryšiui (pvz. tarp tame pačiame lokaliame tinkle esančių kompiuterių).
Šv. Petro parapija (Dominika)
'''Šv. Petro parapija'''  – Dominikos Sandraugos administracinis vienetas. Yra salos šiaurės vakarinėje dalyje, Karibų jūros pakrantėje. Administracinis centras ir didžiausia gyvenvietė yra Kolijo.
Parapijos rytuose yra aukščiausia šalies vieta Djabloteno kalnas.
Trejybė
thumb|left|150px|Švenčiausioji Trejybė. Simono Čechovičiaus (1689–1775) paveikslas Lietuvos Nacionaliniame muziejujethumb|100px|left|Švenčiausioji Trejybė Trinidado-anglikonų herbe thumb|left|100px|Švenčiausioji Trejybė lotyniškai
Švenčiausioji Trejybė – krikščionybėje vienas Dievas trijuose asmenyse: Dievas Tėvas, Dievas Sūnus ir Dievas Šventoji Dvasia. Trejybės koncepcija pradėta vartoti apie II a., doktrina išplėtota III a. Trejybės dogma buvo priimta Nikėjos (325 m.) ir Konstantinopolio (381 m.) Bažnyčios susirinkimuose.
Šventosios Trejybės formulė: Vardan Dievo Tėvo, Sūnaus, Šventosios Dvasios. Amen.
Trejybės terminas yra vartojamas taip pat ir hinduizme, tai yra trys dievybės arba trimurti - Brahma, Višnus ir Šiva.
thumb|left|Šv. Trejybės formulė lotyniškai
Vytauto Gedgaudo premija
Vytauto Gedgaudo premija – Lietuvos žurnalistų sąjungos ir Nacionalinės žurnalistų kūrėjų asociacijos kasmetinė premija, skiriama nuo 1997 m. sąjungos nariams už turiniu ir forma išskirtinius spaudos, radijo, televizijos, interneto ir fotožurnalistikos darbus už praėjusius metus.
Premija
Premija pavadinta žurnalisto, 1968–1991 m. laikraščio „Dirva“ redaktoriaus Vytauto Gedgaudo (1912–1999) vardu. Įsteigta Vytauto ir Stefos Gedgaudų lėšomis. Kandidatus premijai gali siūlyti LŽS skyriai/klubai, LŽS valdyba ir taryba, visuomenės informavimo priemonės ir patys žurnalistai. Kandidatūros premijai pateikiamos raštu iki balandžio 15 dienos. Tas pats asmuo premijos laureatu gali tapti tik vieną kartą. Premijos laureatas paskelbiamas minint Spaudos atgavimo, kalbos ir knygos dieną. Laureatui įteikiamas diplomas ir 3000 litų (iki 2009 m. – 5000 litų) piniginis prizas.
SSL
SSL (Secure Sockets Layer) – kriptografinis protokolas, skirtas internete perduodamos informacijos apsaugai šifruojant.
Šifravimo metodas
SSL šifravimui naudoja tiek simetrinę, tiek ir asimetrinę kriptografiją.
Kadangi simetrinė kriptografija yra žymiai greitesnė už asimetrinę, tai ji naudojama persiunčiant duomenis, taip taupant persiuntimo laiką. Asimetrinė kriptografija naudojama tik apsikeičiant raktais. Serveris atsiunčia klientui savo viešąjį raktą, kuriuo klientas užšifruoja sugeneruotą simetrinį šifro raktą, taip jis apsaugomas nuo tarpininkų.
Renault F1
Renault F1 Team (anksčiau Lotus Renault GP) – Formulės 1 komanda, nuo 1977 m. su pertraukomis dalyvaujanti FIA organizuojamuose F1 pasaulio čempionatuose kaip variklių tiekėja arba komandos savininkė.
Nuo 2002 m. sugrįžimo į Formulės 1 lenktynes kaip komanda iki 2011 m. ekipa vadinosi Renault F1, o nuo 2012 m. pakeitė savo pavadinimą į Lotus F1, taip sustiprindama bendradarbiavimą su Lotus kompanija.
Komandos istorija
Renault F1 bazė yra Didžiojoje Britanijoje, kurioje modeliuojama ir konstruojama ekipos pakaba. Komandos varikliai yra surenkami netoli Paryžiaus (Prancūzija). Kaip variklių tiekėja Renault nugalėjo Formulės 1 pilotų įskaitose 1992–1993, 1995–1997 ir konstruktorių įskaitoje 1992–1997 m. thumb|left|265px|F. Alonso [[JAV GP metu 2006 m.]]
2008 m. sezonas
2007 gruodžio 10 d. pranešta, kad į komandą sugrįžta F. Alonso naujam sezonui, o jo komandos kolega bus naujokas Nelson Angelo Piquet.
Naujasis ekipos bolidas buvo išbandytas trasoje sausio 21 d.
Pirmajame Australijos GP puikiai pasirodė Fernando Alonso, finišuodamas ketvirtas. Kitose lenktynėse Malaizijoje ispanas finišavo paskutinėje taškų vietojė – 8. Jo komandos draugas nesugebėjo pasipreišinti patyrusiam čempionui ir per tris pirmus GP nepelnė nei vieno taško.
Puikią formą viso sezono metu demonstravo ispanas Fernando Alonso, tuo tarpu jo ekipos draugui Piquet sunkiai sekėsi perprasti Renault bolido valdymą. Visai netikėtai ispanas pelnė dvi pergales iš eilės Singapūre ir Japonijoje, o Brazilijoje finišavo antras. Iš viso ekipa surinko 80 taškų ir užėmė 4 vietą komandų įskaitoje.
2009 m. sezonas
2009 m. gruodžio viduryje buvo paskelbta, kad komanda parduota Liuksemburge įsikūrusios investuotojų „Genii Capital“ kompanijai, 25 % komandos valdys Renault.
2009 m. sezoną ekipa baigė žemiausioje vietoje nuo sugrįžimo – 8 vieta su 26 taškais. Sezone ekipa tik vieną kartą finišavo ant podiumo (3 vieta 2009 m. Singapūro Grand Prix).
2010 m. sezonas
2010 m. ekipą papildė du nauji lenktynininkai – lenkas Robert Kubica ir rusas Vitalij Petrov. Dėka puikių lenko rezultatų (3 finišai ant podiumo, viena 4-oji ir keturios 5-osios vietos) ekipa surinkusi 163 taškus galutinėje įskaitoje palypėjo iki 5 vietos.
Malyjė Berežkai (Lapynai)
Malyjė Berežkai (,, nuo 1938 m. liepos 16 d. Rautersdorf, 1945–1946 m. , nuo 1946 m. rugsėjo 7 d. ) – Mažosios Lietuvos gyvenvietė Kaliningrado srities šiaurinėje dalyje, Slavsko rajone, Gilijos dešiniajame krante (kitame krante Bolšijė Berežkai), nuo 2008 m. birželio 30 d. Jasnojės kaimo gyvenvietės kaimas.
Renault F1
2011 m. sezonas
Prieš pat 2011 m. sezono startą lenkas ralyje patyrė rimtą traumą, o jį pakeitusiems Nick Heidfeldui ir Bruno Sennai nepavyko tinkamai įsilieti į ekipą. Sezono metu ekipos lenktynininkai tik du kartus lipo ant podiumo, bendroje įskaitoje liko 5-ta su 73 taškais.
Malyjė Berežkai (Lapynai)
Istorija
Skalvos žemės kaimo pavadinimas lietuviškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Gumbinės apygardos Lankos apskrities kaimas. 1947–2008 m. Jasnojės apylinkės kaimas.
Renault F1
2011–2015 m., Lotus GP
Nuo 2011 iki 2015 m. ekipa stiprino ryšius su Lotus kompanija ir savo komandą vadino šiuo vardu.
2016 m. sezonas
Prieš 2016 m. sezono pradžią Renault paskelbė grįžtanti į čempionatą su savo nuosava komanda. Naujos komandos lenktynininkais tapo Kevin Magnussen ir naujokas Jolyon Palmer.
1933 m. Lietuvos šachmatų čempionatas
'''1933 m. Lietuvos šachmatų čempionatas''' buvo 4-asis vyrų šachmatų čempionatas. Prasidėjęs dar 1932 m. pabaigoje Kaune, jis baigėsi 1933 m. pavasarį (1932 m. lapkričio 27 d.–1933 m. balandžio 18 d).
Jį sudarė dvi dalys: ratų sistemos pretendentų turnyras, kuriame dalyviai žaidė po dvi partijas ir mačas dėl absoliutaus čempiono vardo tarp pretendentų turnyro nugalėtojo ir tuometinio Lietuvos absoliutaus šachmatų čempiono.
Pretendentų turnyras
Vyko Kaune 1932 m. lapkričio 27–gruodžio 20 d. Turnyre, ratų sistema, žaidė 8 dalyviai, kiekvienas su kiekvienu po dvi partijas; visi jie buvo kauniečiai. Penki iš jų: V. Mikėnas, I. Vistaneckis, M. Luckis, P. Vainonis ir L. Abramavičius žaidė ir 1931 m. pretendentų turnyre.
Turnyras prasidėjo vėlai rudenį, todėl mačas dėl absoliutaus čempiono vardo buvo nukeltas į sekančius metus.
Nugalėjo Vladas Mikėnas, surinkęs 12,5 taško 14 galimų. Jis įgijo teisę žaisti mačą dėl absoliutaus čempiono vardo su tuometiniu absoliučiu čempionu A. Machtu. Antras t buvo Povilas Vaitonis (9 tšk.), trečias – Markas Luckis (8,5 tšk.). Tiek pat taškų surinkęs Isakas Vistaneckis, (6 tšk.), liko ketvirtas.
Mačas
1933 m. kovo 10–balandžio 18 d. Kaune Vladas Mikėnas žaidė mačą su Aleksandru Machtu dėl Lietuvos absoliutaus čempiono vardo. Pagal čempionato taisykles pretendentas, norėdamas tapti absoliučiu čempionu, turėjo laimėti mačą, nes jei mačas baigtusi lygiosiom, praėjusių metų absoliutus čempionas išlaikytų titulą.
Mačas vyko permainingai: vienu metu jo rezultatas buvo 3:1 A. Machto naudai. Po to, V. Mikėno susikaupimo ir pasiryžimo dėka, mačo rezultatas pakrypo jo naudai: jis laimėjo penkias partija paeiliui. Po tokios serijos mačą laimėjo Vladas Mikėnas rezultatu 6 : 3 ir pirmą kartą tapo Lietuvos šachmatų čempionu.
Levaniškis III
Levaniškis III – kaimas Panevėžio rajono savivaldybėje, 6 km nuo Upytės.
Ejipantlos krioklys
thumb|250px|Ejipantlos krioklys
Ejipantlos krioklys  – krioklys Meksikoje, Verakruso valstijoje, Los Tustlaso krašte, San Andres Tustlos savivaldybėje. Krioklys yra ~40 m pločio ir 50 aukščio, susidaręs Katemako upėje, tekančioje iš Katemako ežero į Meksikos įlanką. Sausuoju metu laiku susiskaido į sraujas. Krioklio pavadinimas nahuatlių kalba reiškia „trys sraujos“.
Ejipantlos krioklys yra populiarus turistinis objektas. 2006 m. čia filmuotos filmo „Apokalipto“ scenos.
Liudikai
Liudikai (savivardis: lyydilaizet) – senovinė pabaltijo finų gentis, taip pat etninė dabartinių karelų subgrupė, tiek savo kalba, tiek kultūra besiskirianti nuo tikrųjų karelų.
Vygaudas Ušackas
Vygaudas Ušackas (g. 1964 m. gruodžio 16 d. Skuode) – Lietuvos teisininkas, diplomatas, visuomenės bei politinis veikėjas, buvęs LR užsienio reikalų ministras.
Liudikai
Geografija
Liudikų gyvenama teritorija yra vadinama Onegos Karelija. Ji yra į šiaurės vakarus nuo Onegos ežero ir apima dabartinį Karelijos Respublikos Kondopogos rajoną ir dalį Suojarvio rajono.
Vygaudas Ušackas
Biografija
Senelis Adomas Ušackas buvo Bajoriškių dvaro savininkas, valdė per 135 hektarus žemės, kurioje augino javus. 1941 m. birželio 14 d. jį su žmona Teofile, dukra Irena ir sūnumi Raimundu, būsimo diplomato tėvu, ištrėmė į Sibirą. 1946 m. grįžusi į Lietuvą šeima apsistojo Ukmergėje, Užupio rajone, o Vygaudo tėvai išvažiavo į Skuodo rajoną.
1982 m. baigė Skuodo 2-ąją vidurinę mokyklą. Vietinėje roko grupėje grojo mušamaisiais. Neįstojęs į teisę dirbo dažytoju. 1983-1985 m. atliko tarnybą sovietinėje armijoje Karagandoje (Kazachstanas). 1985-1990 m. studijavo VU Teisės fakultete, įgijo teisininko kvalifikaciją. 1990 m. vienas Vilniaus universiteto Studentų atstovybės atkūrėjų ir pirmasis jos prezidentas. 1990 m. stažavosi Oslo universitete (Universitetet i Oslo, Norvegija), politikos mokslų ir tarptautinės ekonomikos srityje, 1991 m. Orhuso universitete (Aarhus Universitet, Danija) politikos mokslų srityje.
Liudikai
Geografija
Šis regionas šiaurėje ribojasi su Baltąja Karelija, pietuose ir vakaruose – su Oloneco Karelija, o rytuose – su Onegos ežeru.
Vygaudas Ušackas
Biografija
1991–1992 m. LR užsienio reikalų ministerijos (URM) Vakarų Europos šalių skyriaus II sekretorius. 1992–1996 m. LR misijos prie Europos Bendrijos ir NATO patarėjas. 1996–1999 m. URM politikos departamento direktorius. 1999–2000 m. užsienio reikalų viceministras. 2000–2001 m. vyriausiasis derybų dėl įstojimo į ES derybininkas, ambasadorius ypatingiems pavedimams. 2001–2006 m. LR nepaprastasis ir įgaliotasis ambasadorius JAV ir Meksikoje, 2006–2008 m. Jungtinėje Karalystėje. 2005 m. vienas projekto „Misija Sibiras“ iniciatorių.
Nuo 2008 m. gruodžio 4 d. Andriaus Kubiliaus Vyriausybėje – LR užsienio reikalų ministras. 2010 m. sausio 21 d. iš šio posto atsistatydino, po to, kai prezidentė Dalia Grybauskaitė pareiškė nepasitikėjimą juo, konstatavusi, kad „ministras negali turėti asmeninės užsienio politikos ir ją vykdyti nederindamas su valstybės vadove, o kartais ir su ministru pirmininku“. Nuo 2010 m. balandžio mėn. TS-LKD narys. 2010–2013 m. ES specialusis įgaliotinis ir Bendrijos misijos vadovas Afganistane. Nuo 2013 m. rugsėjo mėn. iki 2017 m. spalio mėn. ES atstovybės Rusijos Federacijoje vadovas. 2017-2018 m. Kauno technologijos universiteto Europos instituto direktorius.
Liudikai
Istorija
Liudikai yra viena pirmųjų genčių Karelijoje, minimi jau IX a. vokiečių metraščiuose (ten vadinami liudi). X a. juos mini arabų keliautojas Achmedas ibn Fadlanas, kaip tautą luud-aana. Senovės rusėnų dokumentuose jie figūruoja kaip людины ir su karelais nebuvo siejami.
Vygaudas Ušackas
Biografija
Moka rusų, anglų ir prancūzų kalbas.
Liudikai
Istorija
Nors liudikų etnogenezė nėra iki galo ištyrinėta, spėjama, kad joje, kaip ir livikų atveju, dalyvavo senieji vesiai ir nuo XI a. kraštą kolonizavę korelai iš vakarų. Taip formavosi kalba, rasiniai bruožai, kultūra. Tolesnė liudikų istorija yra artimai susijusi su Oloneco Karelijos istorija.
Vygaudas Ušackas
Biografija
Su žmona Loreta (g. 1966) susipažino „Atgimimo“ redakcijoje. Vaikai: Raimundas (g. 1991), Paula (g. 1993).
Petras Ilgakojis
Petras Ilgakojis (g. 1943 m. rugpjūčio 27 d. Linkuvoje, Šiaulių apskr.) – Lietuvos inžinierius mechanikas, habilituotas technologijos mokslų daktaras.
Biografija
1965 m. baigė Kauno politechnikos institutą. 1993 m. habilituotas technologijos mokslų daktaras.
1970–1972 m. dirbo Kauno politechnikos instituto laboratorijoje „Vibrotechnika“. 1972–1975 m. šio instituto, nuo 1976 m. Lietuvos žemės ūkio akademijos (nuo 1996 m. Lietuvos žemės ūkio universitetas) dėstytojas, nuo 1995 m. profesorius. Paskelbė 50 mokslinių straipsnių.
Ivaniškiai (Josvainiai)
Ivaniškiai – kaimas Kėdainių rajono savivaldybės pietuose, Kauno rajono paribyje, Šaravų miško apsuptyje, prie Aluonos upės, priešais Būdviečius. Įeina į Aluonos hidrografinį draustinį.
Istorija
XX a. pr. buvo Janogrado kaimas ir dvaras Josvainių valsčiuje, priklausęs Višnevskiams.
Šnervė
thumb|Žmogaus šnervės Šnervė - vienas iš dviejų nosies kanalų, kuriais į išorę atsiveria kvėpavimo sistema. Šnerves tarpusavyje skiria nosies pertvara. Šnervėse oras apvalomas nuo dulkių (dėl to šnervėse būna plaukelių), sušildomas.
Žuvų šnervės su kvėpavimo sistema nesisieja (nes žuvys kvėpuoja žiaunomis), ir funkcionuoja tik kaip uoslės organas.
Žmonėms, o greičiausiai ir kitiems žinduoliams, yra būdingas „nosies ciklas“ - jis pasireiškia tuo, kad šnervės pakaitomis susiaurėja ir praplatėja maždaug kas keturias valandas. Tai vyksta dėl kraujagyslių susiaurėjimo ir išsiplėtimo šnervėse, kuris susijęs su smegenų pusrutulių aktyvumo kitimo paros eigoje. Dėl šios priežasties vienu metu didžioji dalis oro įkvepiama tik pro vieną šnervę.
Mitėniškiai
Mitėniškiai – kaimas Kėdainių rajono savivaldybėje, Jonavos rajono paribyje, išsibarstęs prie pietinio Šėtos pakraščio. Rytiniu pakraščiu teka Obels intakas Vanga. Pro kaimą eina kelias.
Istorija
thumb|left|245px|1919 m. kautynes menantis paminklas
Mitėniškiuose 1919 m. vasario 11 d. įvyko kautynės tarp Lietuvos kariuomenės ir bolševikų.
Graduation
Graduation tai trečiasis solinis Hip-Hop atlikėjo bei prodiuserio Kanye West'o albumas, kuris buvo išleistas 2007 m. rugsėjo 11 d.
Istorija
Apie darbus prie naujojo albumo Kanye West'as paskelbė 2006 metų rugpjūčio 5 dieną, kai Indianoje atliko dvi naujas dainas.
2007 metų gegužės 11 dieną, West'o motina, Donda West, paskelbė MTV, jog jos sūnaus naujasis albumas Graduation bus išleistas rugsėjo 18 dieną.
West'as pristatinėjo savo naujasias dainas įvairiose šalyse, taip pat, 2007 m. Liepos 1 d. koncertavo Anglijoje, koncerte "Princesei Dianai atminti". Wembley stadione susirinko 63 tūkst. žiūrovų. Kanye West'as atliko 4 dainas: 3 iš jų buvo pirmųjų dviejų albumų kūriniai, taip pat daina iš naujo albumo - "Stronger".
Daina "Stronger" taip pat buvo atlikta 2007 m. rugpjūčio 17 dieną West'ui dalyvaujant laidoje The Friday Night Project, kurią vedė pats Kanye West'as Didžiojoje Britanijoje. Pasirodymai Didžiojoje Britanijoje leido Kanye West'o singlui "Stronger" pakilti į pirmąją Britanios Top 40 vietą.
2007 m. rugpjūčio 29 d. cenzūruotas Graduation albumas pasiekė internetą.
Graduation prieš Curtis
Kanye West'o albumo Graduation originali išleidimo data buvo Rugsėjo 18 diena, tačiau vėliau, atlikėjas ją pakeitė į rugsėjo 11 dieną ir savotiškai pateko į karą dėl albumo populiarumo su kito amerikiečių reperio 50 Cent albumu Curtis.
Kanye West'as sakė: "Nebijau su albumu Graduation likti antras, priešingai, manau tai puiki šventė klausytojams, kurie tą pačią dieną galės gauti tiek daug geros muzikos."
50 Cent net susilažino, sakydamas: "Jei Kanye West'o albumas pralenks manąjį pardavimų skaičiumi, aš nutrauksiu savo karjerą, tiksliau, prodiusuosiu kitus atlikėjus, tačiau savo solinių albumų daugiau nebeleisiu." Kiek vėliau 50 Cent atsiėmė savo žodžius sakydamas, kad ir toliau leis albumus, jei Kanye West'o albumas ir parduos daugiau kopiju negu jo.
Singlai
! Viršelis ! Pavadinimas ! Išleidimo data ! Billboard Hot 100 ! UK Top 40
Serbijos ir Juodkalnijos vyrų futbolo rinktinė
Serbijos ir Juodkalnijos vyrų futbolo rinktinė (1994-2002 metais Jugoslavijos nacionalinė rinktinė) – buvusi futbolo komanda, atstovavusi Serbijai ir Juodkalnijai. Po 2006 m. iš jos suformuotos dvi rinktinės: ir.
Dalyvavimas pasaulio čempionatuose
finalinio etapo grupės varžybose pralaimėjo, ir  rinktinėms ir užėmusi paskutinę vietą grupėje, į aštuntfinalį nepateko. Čempionate rinktinė į savo vartus praleido net 10 įvarčių, komandos žaidėjams buvo parodyta 12 geltonų ir 2 raudonos kortelės.
Piaui
Piaui̇̀  – valstija Brazilijoje, šalies rytinėje dalyje. Ribojasi su Maranjanu – vakaruose, su Seara, Pernambuku ir Bahija – rytuose, su Tokantinsu – pietuose. Šiaurėje siauru ruožu prieina prie Atlanto vandenyno. Valstijos sostinė – Terezina.
Geografija
thumb|left|Sete Sidadeso nacionalinis parkas
Klimatas subekvatorinis; žemumoje – karštas ir drėgnas. Plokščiakalnyje vėsiau (ypač naktį) ir sausiau.
Vandenyno pakrantėje auga prie skurdžių smėlynų prisitaikiusios augalijos miškai – restinga. Žemumoje auga drėgnieji tropiniai miškai, kuriuose dominuoja puošniosios atalės (Attalea speciosa). Valstijos rytuose auga sausi kaatingos krūmynai, o pietvakariuose – serado savanos. Pietinėje dalyje yra Sera da Kapivaros nacionalinis parkas, įtrauktas į UNESCO pasaulio paveldo sąrašą, ir žymus savo senoviniais uolų piešiniais.
Gyventojai
Etninė sudėtis:
Prialgavos III senosios kapinės
Kapinės
Įrengtos kalvoje, pailgos šiaurės rytų – pietvakarių kryptimi,ovalo plano, apjuostos palaidų stambių lauko akmenų pylimu, palei kurį auga aukšti lapuočiai medžiai.
Pietvakarinėje dalyje stovi medinė, stačiakampė stačiasienė, vienkamarė, su įstiklintomis durelėmis ir dvišlaičiu skardos stogeliu koplytėlė.
Teritorijos plotas – 0,14 ha.
Istorija
Veikė XVI a. – XX a. pr., laidoti Prialgavos gyventojai, daugiausia maro ir kitų užkrečiamų ligų aukos, savižudžiai, nekrikštyti mirę kūdikiai ir pan. Mirusiems atminti nuo seno stovėjo koplytėlė su medinėmis, polichromuotomis šventųjų skulptūrėlėmis ir keli monumentalūs kryžiai. Kryžiai sunyko, o koplytėlė atnaujinta.
Kapinėse seniau kaimo gyventojai rinkdavosi per gegužines pamaldas pagerbti mirusiųjų.
Saugotinas kultūros paveldo objektas, turintis memorialinį vertingųjų savybių pobūdį.